ddrg/super_eurlex huggingface dataset:
(7)

Az IKT-szabványosítással foglalkozó, több érdekelt felet tömörítő európai platform értékelte és a közbeszerzésben hivatkozhatóként történő elismerésre javasolta a következő műszaki előírásokat: a World Wide Web Consortium (W3C) által kifejlesztett „Simple Knowledge Organisation System” (a továbbiakban: SKOS) és „Resource Description Framework” 1.0 és 1.1 (a továbbiakban: RDF 1.0 & 1.1); az Organization for the Advancement of Structured Information Standards (OASIS) által kifejlesztett „Service Metadata Publisher 1.0” (a továbbiakban: SMP 1.0); az Internet Engineering Task Force (Internet-mérnöki Munkacsoport – IETF) által kifejlesztett „MIME-Based Secure Peer-to-Peer Business Data Interchange Using HTTP, Applicability Statement 2” RFC 4130 (a továbbiakban: AS2) és „Internationalized Resource Identifiers” RFC 3987 (a továbbiakban: IRIs); a Research Data Alliance Foundation (a kutatási adatokkal foglalkozó szövetség – RDA) által kifejlesztett „Data Foundation & Terminology Model”, „PID Information Types API”, „Data Type Registries Model” és „Practical Policies Recommendations” elnevezésű műszaki szabványok. A platform által végzett értékelést és a megfogalmazott tanácsokat ezután megvitatták ágazati szakértőkkel, akik szintén az elismerés mellett foglaltak állást.
23.

A VOC-kibocsátás szabályozására szolgáló határértékek helyhez kötött forrásokra kerülnek meghatározásra, az adott esetnek megfelelően, a rendelkezésre álló szabályozási technológiákra vonatkozó információk, más illetékességi területeken alkalmazott határértékek és az alábbi dokumentumok figyelembe vételével: a) VOC Concentration Limits for Architectural Coatings Regulations — SOR/2009-264; b) VOC Concentration Limits for Automotive Refinishing Products. SOR/2009-197; c) Proposed regulations for VOC Concentrations Limits for Certain Products; d) Guidelines for the Reduction of Ethylene Oxide Releases from Sterilization Applications; e) Environmental Guideline for the Control of Volatile Organic Compounds Process Emissions from New Organic Chemical Operations. PN1108; f) Environmental Code of Practice for the Measurement and Control of Fugitive VOC Emissions from Equipment Leaks. PN1106; g) A Program to Reduce Volatile Organic Compound Emissions by 40 Percent from Adhesives and Sealants. PN1116; h) A Plan to Reduce VOC Emissions by 20 Percent from Consumer Surface Coatings. PN1114; i) Environmental Guidelines for Controlling Emissions of Volatile Organic Compounds from Aboveground Storage Tanks. PN1180; j) Environmental Code of Practice for Vapour Recovery during Vehicle Refueling at Service Stations and Other Gasoline Dispersing Facilities. PN1184; k) Environmental Code of Practice for the Reduction of Solvent Emissions from Commercial and Industrial Degreasing Facilities. PN1182; l) New Source Performance Standards and Guidelines for the Reduction of Volatile Organic Compound Emissions from Canadian Automotive Original Equipment Manufacturer (OEM) Coating Facilities. PN1234; m) Environmental Guideline for the Reduction of Volatile Organic Compound Emissions from the Plastics Processing Industry. PN1276; n) National Action Plan for the Environmental Control of Ozone-Depleting Substances (ODS) and Their Halocarbon Alternatives. PN1291; o) Management Plan for Nitrogen Oxides (NOx) and Volatile Organic Compounds (VOCs) — Phase I. PN1066; p) Environmental Code of Practice for the Reduction of Volatile Organic Compound Emissions from the Commercial/Industrial Printing Industry. PN1301; q) Recommended CCME (5) Standards and Guidelines for the Reduction of VOC Emissions from Canadian Industrial Maintenance Coatings. PN1320; és r) Guidelines for the Reduction of VOC Emissions in the Wood Furniture Manufacturing Sector. PN1338.
(12)

Portugália az átállási költségekhez kapcsolódó állami támogatások vizsgálati módszertanára vonatkozó iránymutatásokról szóló bizottsági közlemény (4) alapján 2004. április 1-jén jelentette be az átállási költségek ellentételezését célzó intézkedést. Ezeket az átállási költségeket az EDP és a REN közötti, 34 erőműre – többek között 27 vízerőműre – vonatkozó villamosenergia-vásárlási megállapodások idő előtti felmondásáért kellett megfizetni a liberalizált piacon végrehajtott korábbi beruházások várható terhére tekintettel. Az átállási költségekről szóló határozat a Tejo Energia és a Turbogas társaságra is vonatkozik. Portugália bejelentette azon szándékát, hogy a Tejo Energia és a Turbogas társaság átállási költségeit is támogatni kívánja. Az intézkedést a tervek szerint a végső villamosenergia-fogyasztók számára névleges teljesítmény alapján kivetett illetékből befolyt bevételből finanszírozták volna.
(54)

Végül pedig a GPII egy, az USA mezőgazdasági minisztériuma (US Department of Agriculture, USDA) által finanszírozott tanulmányt (40) is benyújtott, amely a fapelletexportnak a farostárakra gyakorolt hatását vizsgálja az USA délkeleti részén. A jelentés szerint a 2016 és 2017 közötti időszakban 40 millió zöld rövid tonnát (GST) – amely 16,9 millió száraz metrikus tonnának felel meg – fognak bioenergia céljára felhasználni az USA déli részén, köztük 8,4 millió tonna fapelletet. Ennek eredményeként a Drax Power Limited gazdasági modell azt sugallja, hogy egyes lábon álló fa – például a nem fűrészáru célú fenyő – ára akár meg is kétszereződhet.
BAT 9.

A tüzelő- és/vagy gázosító berendezések általános környezeti teljesítményének javítása és a levegőbe történő kibocsátások csökkentése érdekében alkalmazható BAT a következő elemeknek a minőségbiztosítási/minőség-ellenőrzési programokba való felvétele az összes felhasznált tüzelőanyagra vonatkozóan, a környezetközpontú irányítási rendszer részeként (lásd: BAT 1): i. a felhasznált tüzelőanyag teljeskörű kezdeti jellemzése, kitérve legalább az alábbiakban felsorolt paraméterekre, az EN-szabványoknak megfelelően. ISO-, nemzeti vagy egyéb nemzetközi szabványok is alkalmazhatók, feltéve, hogy használatukkal tudományos szempontból egyenértékű minőségű adat biztosítható; ii. a tüzelőanyag minőségének rendszeres vizsgálata annak ellenőrzése érdekében, hogy az megfelel-e a kezdeti jellemzésnek és a berendezés tervezési előírásainak. A vizsgálat gyakoriságát és az alábbi táblázatból a paramétereket a tüzelőanyag változékonysága és a szennyező anyag-kibocsátás jelentősége (például koncentráció a tüzelőanyagban, az alkalmazott füstgázkezelés) értékelésének alapján kell meghatározni, illetve kiválasztani; iii. az üzemi beállítások későbbi kiigazítása ahogyan és amikor szükséges és amennyiben kivitelezhető (pl. a tüzelőanyagok jellemzésének és ellenőrzésének integrálása a fejlett irányítási rendszerbe (a leírást lásd a 8.1. pontban)). Leírás A tüzelőanyag kezdeti jellemzését és rendszeres vizsgálatát az üzemeltető és/vagy a tüzelőanyag beszállítója is elvégezheti. Amennyiben a beszállító végzi, a részletes eredményt a termék (tüzelőanyag) szállítói specifikációja és/vagy garancia formájában kell az üzemeltető rendelkezésére bocsátani. Tüzelőanyag(ok) A jellemzés tárgyát képező anyagok/paraméterek Biomassza/tőzeg — alsó fűtőérték — nedvesség — hamu — C, Cl, F, N, S, K, Na — fémek és félfémek (As, Cd, Cr, Cu, Hg, Pb, Zn) Szén/lignit — alsó fűtőérték — nedvesség — illékony anyagok, hamu, kötött karbon, C, H, N, O, S — Br, Cl, F — fémek és félfémek (As, Cd, Co, Cr, Cu, Hg, Mn, Ni, Pb, Sb, Tl, V, Zn) HFO — hamu — C, S, N, Ni, V Gázolaj — hamu — N, C, S Földgáz — alsó fűtőérték — CH4, C2H6, C3, C4 +, CO2, N2, Wobbe-index A vegyiparból származó technológiai tüzelőanyagok (27) — Br, C, Cl, F, H, N, O, S — fémek és félfémek (As, Cd, Co, Cr, Cu, Hg, Mn, Ni, Pb, Sb, Tl, V, Zn) A vas- és acélgyártásból származó technológiai gázok — alsó fűtőérték, CH4 (COG esetében), CXHY (COG esetében), CO2, H2, N2, összes kén, por, Wobbe-index Hulladék (28) — alsó fűtőérték — nedvesség — illékony anyagok, hamu, Br, C, Cl, F, H, N, O, S — fémek és félfémek (As, Cd, Co, Cr, Cu, Hg, Mn, Ni, Pb, Sb, Tl, V, Zn)
(24)

A veszélyes áruk nemzetközi vasúti fuvarozásáról szóló szabályzatot (a továbbiakban: RID) (4) a 2008/68/EK európai parlamenti és tanácsi irányelv (5) hozta létre az Európai Unió területén. A RID szakértői bizottsága 2013-ban olyan rendelkezést vezetett be a RID szabályzatba, amely lehetővé teszi, hogy – önkéntes alapon – kisiklásérzékelő eszközöket szereljenek a teherkocsikra. A RID bizottsága által létrehozott munkacsoport a szóban forgó eszközökkel kapcsolatos költségekre és előnyökre vonatkozó számos tanulmány alapján azt javasolta, hogy a Bizottság vizsgálja felül valamennyi vonatkozó ÁME-t annak érdekében, hogy azokban foglalt műszaki követelmények, üzemeltetési szempontok és megfelelőség-értékelési eljárások kiterjedjenek a kisiklásérzékelő funkcióra is (6). A rendelkezéseket a járművek és az infrastruktúra oldaláról is meg kell vizsgálni annak érdekében, hogy kisiklás esetén a lehető legkisebb legyen a személyek és a környezet biztonságát érintő hatás, figyelembe véve az adott személyek szerepét és feladatát. Különösen a vasúti pályák szélén kiálló – vasúti jelzőkhöz hasonló – tárgyakkal történő érintkezést kell elkerülni vagy más kockázatcsökkentő intézkedéseket elfogadni, mivel ezek baleset esetén átszúrhatják a veszélyes árukat szállító tartályokat.
(188)

A módosítás megfelel ennek az előírásnak, mivel a CHP-működtetők olyan kategóriáját vezeti be, akik a 2017/2018 telén tartott közbeszerzésekben vehetnek részt. A stratégiai árazás tekintetében a Bizottság megjegyezte, hogy a német hatóságok a privát hálózatokba villamos energiát termelő CHP-létesítmények gazdasági működésére vonatkozó tanulmányt végeztek, amelyből kiderült, hogy a versenyelőny sokkal alacsonyabb mértékű, mint azt korábban gondolták (ha egyáltalán fennáll), így a stratégiai árazás kockázata megfelelően alacsony ahhoz, hogy az ilyen típusú CHP-létesítmények is részt vehessenek a közbeszerzésekben. Emellett a német hatóságok kifejtették, hogy ezt az elemet a közbeszerzések értékelése során is figyelembe fogják venni és hozzátették, hogy amennyiben a stratégiai árazásra utaló jeleket találnak, azokat a közbeszerzés módszerének meghatározására szóló keretek között fogják megoldani és értesítik a Bizottságot a kiválasztási feltételek és a közbeszerzés kialakításának módosításáról.
(42)

2017. június 12-én bejelentették a (40) preambulumbekezdés a)–d) pontjában ismertetett javasolt tranzakciókat a piacon és a Bank részvényeseinek is. Ugyanezen a napon a dán állam bejelentette, hogy feltételesen elfogadta a konzorcium önkéntes ajánlatát a Bankban meglévő 81,47 %-os részesedésére. A harmadik feleknek még mindig megvolt a lehetősége, hogy pénzügyi szempontból előnyösebb ajánlatot nyújtsanak be (lásd még az (57) preambulumbekezdést) a konzorcium ajánlatának lejárata (azaz 2017. július 18-a) előtt. Az ajánlat egyes elemeit részletesebben kifejtő, hivatalos ajánlati dokumentumot és az ütemtervet 2017. június 19-én ismertették a Bank részvényesei számára. A részvénykibocsátás és az egyéb alapvető tőke refinanszírozása várhatóan 2017 őszén fejeződik be.
(20)

A Bizottság az összegyűjtött információk alapján megállapította, hogy Vietnam nem tartotta be a lobogó szerinti államként rá háruló kötelezettségeket annak megakadályozása érdekében, hogy flottája IUU-tevékenységeket végezzen a nyílt tengeren vagy harmadik országok vizein. Ez nincs összhangban a Tengerjogi Egyezmény 94. cikkének (1) és (2) bekezdésével, amelyek értelmében minden államnak tényleges joghatóságot és ellenőrzést kell gyakorolnia a lobogója alatt közlekedő hajók felett. Nincs összhangban továbbá az ENSZ Élelmezési és Mezőgazdasági Szervezete (FAO) jogellenes, be nem jelentett és szabályozatlan halászat megelőzésére, megakadályozására és felszámolására irányuló cselekvési tervének (az IUU-halászat elleni nemzetközi cselekvési terv) (3) 24. pontjával sem, amely előírja, hogy gondoskodni kell a halászati tevékenységek átfogó és hatékony ellenőrzéséről. Az érintett flották működéséért felelős vietnami állampolgárok magatartása sérti a Tengerjogi Egyezmény 62. cikkének (4) bekezdését is, amely előírja, hogy a kizárólagos gazdasági övezetben halászó más államok állampolgárainak tiszteletben kell tartaniuk az állományvédelmi intézkedéseket, valamint a parti állam törvényeiben és rendeleteiben meghatározott egyéb feltételeket. Ezenkívül a Vietnam által az érintett parti államok hatóságai irányába tanúsított együttműködés hiánya aláásta az utóbbiak képességét a hatékony végrehajtási intézkedések meghozatalára.
(5)

A Bizottság által szerzett információk alapján úgy tűnik, Srí Lanka teljesítette a vonatkozó nemzetközi jog értelmében fennálló kötelezettségeit, és megfelelő jogi keretet hozott létre a jogellenes, be nem jelentett és szabályozatlan halászat elleni fellépés érdekében. Megfelelő és hatékony nyomonkövetési, ellenőrzési és vizsgálati rendszert vezetett be, amely szerint a fogási adatokat hajónaplóban kell rögzíteni, valamint amelynek keretében a halászhajók rádióhívójelet kaptak és a teljes nyílt tengeri flottát hajómegfigyelési rendszerrel (VMS) szerelték fel. Srí Lanka továbbá visszatartó erejű szankciókat vezetett be, felülvizsgálta halászati jogi keretét, továbbá biztosította a fogási tanúsítási rendszer megfelelő végrehajtását. Ezenkívül a regionális halászati gazdálkodási szervezetek ajánlásainak és határozatainak – mint például a kikötő szerinti államok által hozandó intézkedéseknek – való megfelelés tekintetében folyamatosan javult Srí Lanka teljesítménye. Srí Lanka a regionális halászati gazdálkodási szervezetek szabályait átültette a nemzeti jogrendszerébe, továbbá – az ENSZ-nek a jogellenes, be nem jelentett és szabályozatlan halászat elleni nemzetközi cselekvési tervével összhangban – saját nemzeti cselekvési tervet fogadott el a jogellenes, be nem jelentett és szabályozatlan halászat elleni küzdelem vonatkozásában.
(6)

Az EFSA a „Scientific Opinion on the safety of taxifolin-rich extract as a novel food pursuant to Regulation (EC) No 258/97” (Tudományos vélemény a taxifolinban gazdag kivonatnak mint a 258/97/EK rendelet értelmében vett új élelmiszer-összetevőnek a biztonságosságáról) (2) címet viselő 2017. február 14-i véleményében arra a következtetésre jutott, hogy a taxifolinban gazdag kivonat a javasolt felhasználási módok és szintek betartása mellett biztonságos.
13. BAT:

A termikus oxidáló berendezésekből származó NOX, CO és SO2 levegőbe történő kibocsátásnak csökkentése érdekében elérhető legjobb technika az alábbiakban szereplő technikák megfelelő kombinációjának alkalmazása. Technika Leírás Az elsődlegesen csökkentett szennyező anyag Alkalmazhatóság a. A magas NOX-prekurzormennyiség kivonása a melléktermékgáz-áramokból A magas NOX-prekurzormennyiség hőkezelés előtti kivonása (lehetőség szerint újrafelhasználás céljából) például mosással, kondenzációval vagy adszorpcióval NOX Általánosan alkalmazható b. Kiegészítő tüzelőanyag választhatósága Lásd a 12.3. pontot NOX, SO2 Általánosan alkalmazható c. Alacsony NOX-kibocsátású égő (LNB) Lásd a 12.1. pontot NOX Meglévő üzemegységek esetében az alkalmazhatóságot korlátozhatják a kialakítás és/vagy a működési korlátok d. Regeneratív termikus oxidáló berendezés (RTO) Lásd a 12.1. pontot NOX Meglévő üzemegységek esetében az alkalmazhatóságot korlátozhatják a kialakítás és/vagy a működési korlátok e. Az égés optimalizálása Olyan tervezési és működési technikák, amelyek célja a szerves vegyületek eltávolításának maximalizálása, miközben minimalizálják a CO és NOX levegőbe történő kibocsátását (például a hőmérséklethez és tartózkodási időhöz hasonló tüzelési paraméterek ellenőrzés alatt tartásával) CO, NOX Általánosan alkalmazható f. Szelektív katalitikus redukció (SCR) Lásd a 12.1. pontot NOX A meglévő üzemegységek esetében az alkalmazhatóságot korlátozhatja a technika helyigénye g. Szelektív nem katalitikus redukció (SNCR) Lásd a 12.1. pontot NOX A meglévő üzemegységek esetében az alkalmazhatóságot korlátozhatja a reakcióhoz szükséges tartózkodási idő
(174)

A vagyonkezelő szervezet azt is előadta, hogy az Airport Handling ekkorra már eljárásokat kezdeményezett annak érdekében, hogy a vállalkozási tevékenység működtetéséhez, valamint a bérleti szerződés lejáratakor a SEAH-tól bérelt eszközök kiváltásához szükséges eszközök számottevő részét ([…] (*1) %) harmadik felektől szerezze be. Mindezt figyelembe véve: — 2014. november 26-án az Airport Handling Igazgatótanácsa arról határozott, hogy közbeszerzési eljárást kezdeményez a SEAH-tól bérelt eszközök megújítására körülbelül […] (*1) EUR becsült összértékben, — ezeket a pályázatokat (egy kivételével, mely utóbbi még az indulási szakaszban volt akkor, amikor a vagyonkezelő szervezet benyújtotta észrevételeit a 2014-es eljárást megindító határozattal kapcsolatban) 2015. január elejére lezárták, sőt az Airport Handling 2015. február 11-én jóváhagyta az első megrendelését az eszközök mintegy […] (*1) %-a tekintetében (ideértve a […] (*1) -t is). A vagyonkezelő szervezet szerint hamarosan sor kerülhet a második megrendelésre is, amelynek feltétele, hogy alternatív finanszírozási vagy szállítási forrásokat találjanak, mivel a kiválasztási eljárás eredményei azt mutatták, hogy az új berendezések költségeiben jelentős emelkedés állt be.
—

Annak ellenére, hogy Portugália éves GDP-növekedése a vártnál gyorsabban csökkent 2011-ben és 2012-ben, a gazdaság 2013 tavasza óta mérsékelt fellendülésnek indult. A munkanélküliség is jelentős mértékben nőtt 2013-ig, de 2014-ben, a portugál gazdaság fellendülésének kezdetével ismét csökkenő pályára állt. A GDP növekedése 2014-től kezdődően jóval meghaladta a potenciális kibocsátásnövekedést, és ez a tendencia várhatóan 2016-ban is folytatódni fog. A Bizottság 2016. tavaszi előrejelzése szerint a GDP továbbra is bővülni fog: 2016-ban 1,5 %-kal, 2017-ben pedig 1,7 %-kal. Következésképpen a 2013. június 21-i tanácsi ajánlásban vizsgált, 2013–2015 közötti időszakban nem történt súlyos gazdasági visszaesés.
(129)

Továbbá ebben az ügyben a belga hatóságok által a nemzeti jognak való megfelelés nehézségeit illetően előterjesztett érvek nem minősülnek olyan rendkívüli körülményeknek, amelyek indokolnák az átmeneti időszakot. Különösen, amint azt a Bizottság a fentiekben kifejtette, a CIR 180. cikke (2) bekezdésének törlése elvben elegendő a kikötők ISoc hatálya alá helyezéséhez. Hasonlóképpen, az a tény, hogy a jogi személyek IPM-ről ISoc-ra történő áttérését a belga adójog nem szabályozza kifejezetten, nem elegendő érv; a belga adóhatóságnaklehetősége van arra (és él is vele), hogy az IPM hatálya alá tartozó jogalany tevékenységét átminősítse annak érdekében, hogy az ISoc hatálya alá vonja az áttérést szabályozó jogalkotási intézkedés hiányában. Végül a belga hatóságok nem fejtik ki, hogy a kikötők ISoc alóli feltétel nélküli mentességének megszüntetése miért lenne ellentétes az egyenlőség elvével, azt feltételezve, hogy ez a nemzeti jogon alapuló körülmény releváns az átmeneti időszak megadásához. Éppen ellenkezőleg, a belga kormány a legutóbbi reformot – amely a belga települési társulások ISoc alá vonására irányul, miközben azok korábban mentesek voltak az ISoc-fizetési kötelezettség alól és az IPM hatálya alá tartoztak (ugyanez a helyzet a kikötők esetében is) – mint az egyenlő bánásmódot elősegítő intézkedést mutatta be (93).
(55)

Általánosságban elmondható, hogy az állami terület díjazás ellenében történő bérbe adása gazdasági tevékenység, különösen akkor, ha a kikötővel szerződő fél kikötői szolgáltatásokat nyújt a vevőinek (36). Mindent egybevetve, a francia hivatalok maguk is úgy ítélték meg, hogy a terület bérbeadásából származó jövedelmek (területi díjak) után társasági adót kellene fizetni a nemzeti jog szerint is (37). A közfinanszírozási főigazgatóság által közzétett jogszabályokhoz (a francia adóhatóság hivatalos doktrínája) (38) fűzött megjegyzésekből is kitűnik, hogy egy teljes kikötő vagy annak egy részét érintő koncessziós díjak (például az állami eszközök koncessziója) héakötelesek, ami szintén a gazdasági jellegükre utal.
(14)

A hatékony felügyeletet illetően az 1933. évi értékpapírtörvény (a továbbiakban: értékpapírtörvény), valamint a tőzsdetörvény alkotja azt az elsődleges jogot, amellyel jogilag érvényesíthető rendszer jön létre az USA értékpapír-kereskedelmére vonatkozóan. A tőzsdetörvény értelmében a SEC széles körű jogosultságokkal rendelkezik az értékpapír-ágazat valamennyi vonatkozása, így az alkusz-kereskedők nyilvántartásba vétele, szabályozása és felvigyázása tekintetében, amelyek kiterjednek az alternatív kereskedési platformokra, a transzferügynökökre, az elszámoló ügynökségekre, valamint az USA-beli önszabályozó szervezetekre, amelyek közé az értéktőzsdék és a FINRA is tartoznak. A tőzsdetörvény ezenkívül meghatározza és tiltja a piaci magatartás egyes típusait, és fegyelmi jogkörrel ruházza fel a SEC-et a szabályozott szervezetek, valamint a velük kapcsolatban álló személyek felett. A tőzsdetörvény értelmében ezenkívül a SEC időszakos adatszolgáltatást írhat elő azon vállalkozások számára, amelyek értékpapírjaival nyilvánosan kereskednek. A piaci közvetítők önszabályozó szervezeteken keresztüli önszabályozása az USA szabályozási keretrendszerének egyik alapvető eleme. Az USA keretrendszerében az önszabályozó szervezetek szabályozóként elsődlegesen felelősek azon szabályok kidolgozásáért, amelyek szerint tagjaik működnek, valamint e működés felügyeletéért. Abban az esetben, ha a tagok nem tartják be az illetékes nemzeti hatóság szabályait, az illetékes nemzeti hatóság önszabályozó szervezetként köteles eljárni minden olyan esetben, amikor tagjai megsérthették a piaci szabályokat, valamint a szövetségi értékpapírtörvényeket. Emellett a jelentős szabálysértésekről tájékoztatnia kell a SEC-et is.